钦定古今图书集成/历象汇编/岁功典/第027卷 > 元夕篇 薛蕙
## 钦定古今图书集成/历象汇编/岁功典/第027卷 > 元夕篇 薛蕙

“皇都佳丽地，春日艳阳年。共爱元宵好，争歌《明月篇》。”
“元宵明月满蓬莱，春色先从上苑来。千门宛转银屏
隔，万户参差金锁开。”“千门万户连双阙，彩女新妆踏
明月。”“映牖窥窗态转多，含娇凝睇情无歇。正逢春日
爱芳菲，复值春宵缝舞衣。灯光斜照珊瑚枕，香气空
薰云母扉。此时天子盛遨游，离宫别馆足风流。才开
凤岛张灯架，更起鳌山结彩楼。彩楼岧𫶇鳌山侧，复
道交衢对南北。万烛翻疑白日光，千灯却乱春星色。
春星暗霭迷烟雾，仙籞分明见天路。空里翩翩翠盖
飞，云中冉冉鸾舆度。翠盖鸾舆千万骑，伐鼓摐金动
天地。御仗层层锦绣围，广场队队鱼龙戏。就中别有
王侯客，三三五五长安陌。夜夜经过”许史家，朝朝游
戏金张宅。金张许史𩰚骄奢，金灯玉带翦春纱。鸳鸯
比翼玫瑰树，翡翠双栖菡萏花。龙膏凤炬列千行，蕙
火兰烟百和香。月华照耀琉璃障，雾影氤氲玳琩梁。
可怜豪侈谁能似，可怜行乐心无已。曲罢频移歌舞
筵，醉后重游灯火市。月市星衢游未遍，东城南陌时
相见。妖童绣勒五花马，娼女银车《九华扇》。妖童娼女
繁华子，双去双来帝城里。粉色偏从月下明，衣香故
向风前起。调笑行歌懽未阑，浮影流光夜遽残。朝来
试过狭邪路，堕靥飘花那忍看。